Dušan Pašek ml.

Dušan Pašek ml. (* 18. január 1985, Bratislava – † 5. november 2021, Bratislava) bol slovenský hokejový útočník, syn Dušana Pašeka. Po skončení aktívnej hráčskej kariéry bol funkcionárom;  naposledy bol generálnym riaditeľom a viceprezidentom klubu Bratislava Capitals.

Klubový hokej 
Dušan Pašek ml. je odchovanom bratislavského hokeja. V seniorskom mužstve debutoval v sezóne 2003/2004, kedy nastúpil na 29 zápasov. V nasledujúcej sezóne 2004/2005 nastúpil na 18 zápasov a so Slovanom Bratislava sa tešil zo zisku majstrovského titulu. Od ročníka 2006/2007 bol hráčom Skalice, kde strávil 3 sezóny. Pred sezónou 2010/2011 sa dohodol na jednoročnej zmluve s opciou s mužstvom HC Košice a následne predĺžil zmluvu do roku 2013. V zápase proti Banskej Bystrici 23. novembra 2010 zaznamenal svoj prvý hetrik v extralige. Jeho výkony v tejto sezóne boli ovplyvnené zranením, keď kvôli zlomenine kľúčnej kosti chýbal na ľade dva mesiace. Vrátane play-off odohral 47 zápasov, v ktorých získal 19 bodov (13+6). Na konci sezóny sa tešil zo zisku svojho druhého majstrovského titulu. V nasledujúcej sezóne 2011/2012 odohral 71 zápasov so ziskom 43 bodov (16+27) a tešil sa zo striebornej medaily. V nasledujúcich dvoch sezónach v Košiciach sa tešil zo zisku striebra (2013) a zlata (2014). V sezóne 2013/2014 stihol pre zranenie odohrať iba 22 zápasov s bilanciou 7 gólov a 5 asistencií. V septembri 2014 predčasne ukončil svoje pôsobenie v Košiciach. Sezónu 2014/2015 odohral v extraligových Piešťanoch. Vrátane play-off nastúpil na 56 zápasov s bilanciou 21 gólov a 22 asistencií. Sezónu 2015/2016 začal v Banskej Bytrici, kde podpísal zmluvu na dva roky. Po šiestich odohraných zápasoch však odišiel na hosťovanie do Skalice, kde sa vrátil po vyše piatich rokoch. Odohral 40 zápasov, v ktorých získal 20 bodov za 6 gólov a 14 asistencií. Vo februári 2016 sa rozhodol ukončiť aktívnu kariéru kvôli dlhodobým zdravotným problémom.

Celkovo odohral v slovenskej extralige 657 zápasov s bilanciou 152 gólov a 168 asistencií. V roku 2018 sa vrátil ako hráč na ľad českého treťoligového klubu SHK Hodonín, ktorý trénoval Ivan Dornič Tu odohral tri zápasy s bilanciou 3 góly a 1 asistencia.

Hráčska kariéra 
 1999/00 – HC Slovan Bratislava
 2000/01 – HC Slovan Bratislava
 2001/02 – HC Slovan Bratislava
 2002/03 – HC Slovan Bratislava
 2003/04 – HC Slovan Bratislava, HC Dukla Senica
 2004/05 – HC Slovan Bratislava, HK Trnava
 2005/06 – HC Slovan Bratislava
 2006/07 – HC Slovan Bratislava, HK 36 Skalica
 2007/08 – HK 36 Skalica
 2008/09 – HK 36 Skalica
 2009/10 – HK 36 Skalica
 2010/11 – HC Košice
 2011/12 – HC Košice
 2012/13 – HC Košice
 2013/14 – HC Košice
 2014/15 – ŠHK 37 Piešťany
 2015/16 – HC Banská Bystrica, HK Skalica

Úspechy

Líder klubových štatistík

Reprezentácia 
Slovensko reprezentoval v štyroch dueloch, v ktorých nebodoval.

Referencie

Externé odkazy 
 

Slovenskí hokejisti
Slovenskí hokejoví útočníci
Hráči HC Slovan Bratislava
Hráči HK Skalica
Hráči HC Košice
Hráči HC Dukla Senica
Hráči HC Banská Bystrica
Hráči ŠHK 37 Piešťany
Obete samovrážd
Osobnosti z Bratislavy